એકસમાન વાતાવરણ અને ખાનપાન ધરાવતી એકથી વધુ વ્યક્તિઓમાં કોઇક જ અસ્થમાથી પીડાય છે. અન્યને એવી કોઈ અસર થતી નથી. તે ઉપરથી એટલું તો સ્પષ્ટ છે કે, કોઈ અમુક જ કારણો અસ્થમાં માટે જવાબદાર છે તેવું નથી. તેમ છતાંપણ ક્યા કારણો અસ્થમાં થવા માટે જવાબદાર છે તે વિશે પણ મેડિકલ સાયન્સ ચોક્કસપણે જણાવી શકતું નથી. હા, વાતાવરણમાં થતાં ફેરફાર, વ્યક્તિગત ઈમ્યુનીટીની કમી તથા જેનેટિક ફેક્ટર જવાબદાર હોય શકે તેવું અનુમાન છે. આથી જ જ્યારે અસ્થમાં જેવો વારંવાર તકલીફ આપતો પરાણે કાબૂમાં રહેતો, ભાગ્યે જ મટતો રોગ જે તે વ્યક્તિને કયા કારણોથી થાય છે તથા વ્યક્તિગત ઈમ્યુનીટી અને આરોગ્ય જાળવવા શું કરવું તે વિશે ડોક્ટર-વૈદની સલાહ મુજબ સાવધાની અને ઉપાયો જરૂરી બને છે.